CELEX: 62020TB0163(01)
Language: mt
Date: 2020-10-29 00:00:00
Title: Kawża T-163/20: Digriet tal-Qorti Ġenerali tad-29 ta’ Ottubru 2020 – Isopix vs Il-Parlament (“Rikors għal annullament u għad-danni – Kuntratti pubbliċi għal servizzi – Proċedura ta’ sejħa għal offerti – Provvista ta’ servizzi fotografiċi – Ċaħda tal-offerta ta’ offerent u għoti tal-kuntratt lil offerent ieħor – Annullament tal-proċedura tal-għoti ta’ kuntratt – Telfien parzjali tal-iskop tal-kawża – Parzjalment ma hemmx lok li tingħata deċiżjoni – Ordni – Rikors parzjalment ippreżentat quddiem qorti li manifestament tonqosha l-ġurisdizzjoni sabiex tieħu konjizzjoni tiegħu”)

18.1.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 19/50
            
         
      Digriet tal-Qorti Ġenerali tad-29 ta’ Ottubru 2020 – Isopix vs Il-Parlament
      (Kawża T-163/20) (1)
      
      (“Rikors għal annullament u għad-danni - Kuntratti pubbliċi għal servizzi - Proċedura ta’ sejħa għal offerti - Provvista ta’ servizzi fotografiċi - Ċaħda tal-offerta ta’ offerent u għoti tal-kuntratt lil offerent ieħor - Annullament tal-proċedura tal-għoti ta’ kuntratt - Telfien parzjali tal-iskop tal-kawża - Parzjalment ma hemmx lok li tingħata deċiżjoni - Ordni - Rikors parzjalment ippreżentat quddiem qorti li manifestament tonqosha l-ġurisdizzjoni sabiex tieħu konjizzjoni tiegħu”)
      (2021/C 19/54)
      Lingwa tal-kawża: il-Franċiż
      
         Partijiet
      
      
         Rikorrenti: Isopix SA (Ixelles, il-Belġju) (rappreżentanti: P. Van den Bulck u J. Fahner, avukati)
      
         Konvenut: Il-Parlament Ewropew (rappreżentanti: K. Wójcik u E. Taneva, aġenti)
      
         Suġġett
      
      Minn naħa, talba bbażata fuq l-Artikolu 263 TFUE u intiża għall-annullament tad-deċiżjoni tal-Parlament tal-24 ta’ Marzu 2020 li tiċħad l-offerta ppreżentata mir-rikorrenti fil-kuntest tas-sejħa għal offerti COMM/DG/AWD/2019/854, intitolata “Provvisti ta’ servizzi fotografiċi – Kopertura fotografika tal-attwalità u tal-attivitajiet istituzzjonali tal-Parlament Ewropew”, u li tinformaha bl-għoti tal-kuntratt lil offerent ieħor, u tal-ittra tal-Parlament tas-17 ta’ April 2020 li tinformaha biċ-ċaħda tal-offerta tagħha għall-kuntratt pubbliku COMM/DG/AWD/2019/854 peress li hija ma kinitx tissodisfa l-kriterji ta’ selezzjoni li jikkonċernaw il-kapaċità finanzjarja u ekonomika u, min-naħa l-oħra, talba bbażata, prinċipalment, fuq l-Artikolu 266 TFUE u intiża sabiex il-Parlament jiġi ordnat jeżamina mill-ġdid l-offerti u, sussidjarjament, fuq l-Artikolu 268 TFUE u intiża sabiex jinkiseb kumpens għad-danni allegatament subiti mir-rikorrenti.
      
         Dispożittiv
      
      
                  1)
               
               
                  Ma għadx hemm lok li tingħata deċiżjoni fuq ir-rikors safejn dan jikkonċerna l-annullament tad-deċiżjoni tal-Parlament Ewropew, tal-24 ta’ Marzu 2020, li tiċħad l-offerta ppreżentata minn Isopix SA fil-kuntest tas-sejħa għal offerti COMM/DG/AWD/2019/854, intitolata “Provvisti ta’ servizzi fotografiċi – Kopertura fotografika tal-attwalità u tal-attivitajiet istituzzjonali tal-Parlament Ewropew”, u li tinformaha bl-għoti tal-kuntratt lil offerent ieħor, u tal-ittra tal-Parlament tas 17 ta’ April 2020 li tinformaha biċ-ċaħda tal-offerta tagħha għall-kuntratt pubbliku COMM/DG/AWD/2019/854 peress li hija ma kinitx tissodisfa l-kriterji ta’ selezzjoni li jikkonċernaw il-kapaċità finanzjarja u ekonomika.
               
            
                  2)
               
               
                  Il-kumplament tar-rikors huwa miċħud billi ġie ppreżentat quddiem qorti li manifestament tonqosha l-ġurisdizzjoni sabiex tieħu konjizzjoni tiegħu.
               
            
                  3)
               
               
                  Il-Parlament huwa kkundannat għall-ispejjeż, inklużi dawk marbuta mal-proċeduri għal miżuri provviżorji.
               
            
         (1)  ĠU C 191, 8.6.2020.